Tarybos Reglamentas (EEB) Nr. 3207/88
1988 m. spalio 17 d.
iš dalies keičiantis Reglamentą (EEB) Nr. 2771/75 dėl bendro kiaušinių rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 42 ir 43 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
kadangi Bendrija yra pasirašiusi Tarptautinę konvenciją dėl suderintos prekių aprašymo ir kodavimo sistemos, toliau vadinamos "suderinta sistema", kuri pakeičia 1950 m. gruodžio 15 d. konvenciją dėl prekių klasifikacijos muitų tarifo nomenklatūroje;
kadangi Reglamentas (EEB) Nr. 2658/87 [3] nuo 1988 m. sausio 1 d. įtvirtino Kombinuotąją prekių nomenklatūrą, kuri atitinka tiek Bendrojo muitų tarifo, tiek Bendrijos užsienio prekybos statistikos reikalavimus;
kadangi dėl to Reglamente (EEB) Nr. 2771/75 [4] su paskutiniais pakeitimais ir papildymais, padarytais Komisijos reglamentu (EEB) Nr. 4000/87 [5], nurodyti prekių aprašai bei pozicijų numeriai turi atitikti Kombinuotoje nomenklatūroje, pagrįstoje suderinta sistema, vartojamus terminus;
kadangi virti kiaušiniai su lukštais ir formuoti kiaušiniai, pvz., cilindro formos "ilgieji kiaušiniai", pagal Bendrąjį muitų tarifą, galiojusį iki 1987 m. gruodžio 31 d., buvo klasifikuojami pozicijos 21.07 subpozicijoje (maisto produktai, nenurodyti kitoje vietoje); kadangi dėl šios priežasties minėtiems kiaušinių produktams netaikomas Sutarties II priedas; kadangi, įvedus Kombinuotąją nomenklatūrą, dabar šie produktai yra klasifikuojami 0407 pozicijoje (KN prekės kodas) (paukščių kiaušiniai su lukštais, švieži, konservuoti arba virti) arba 0408 pozicijoje (paukščių kiaušiniai be lukštų ir kiaušinių tryniai, švieži, džiovinti, virti vandenyje arba garuose, formuoti, užšaldyti arba kitaip konservuoti, su cukrumi ar kitais saldikliais arba be jų); kadangi virti kiaušiniai su lukštais ir formuoti kiaušiniai gali būti vartojami taip pat, kaip ir konservuoti kiaušiniai su lukštais ar be jų, arba būti jų pakaitalu; kadangi konservuoti kiaušiniai yra įtraukti į minėtą II priedą ir todėl nurodyti Reglamente (EEB) Nr. 2771/75, kadangi virti su lukštais kiaušiniai ir formuoti kiaušiniai taip pat turėtų būti paminėti šiame reglamente ir todėl pageidautina, kad tai būtų padaryta;
kadangi Reglamentą (EEB) Nr. 4000/87 reikėtų panaikinti;
kadangi daugelį kiaušiniams taikomų reglamentų reikia pakeisti, atsižvelgiant į naująją nomenklatūrą; kadangi, laikantis Reglamento (EEB) Nr. 2658/87 15 straipsnio nuostatų, šie pakeitimai gali būti tik techninio pobūdžio; kadangi turėtų būti priimta nuostata, reikalaujanti, kad visi kiti pataisymai ir papildymai būtų atlikti pagal Reglamento (EEB) Nr. 2771/75 17 straipsnyje nustatytą tvarką atsižvelgiant į tai, kad jų atsiradimą nulėmė suderintos sistemos įvedimas,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2771/75 yra iš dalies keičiamas taip:
1. 1 straipsnis yra keičiamas taip:
"1 straipsnis
1. Bendras kiaušinių rinkos organizavimas yra taikomas šiems produktams:
KN kodas | Prekės aprašymas |
| |
a) | 04070011 | Paukščių kiaušiniai su lukštais, švieži, konservuoti arba virti |
04070019 |
04070030 |
b) | 04081110 | Paukščių kiaušiniai be lukštų ir kiaušinių tryniai, tinkami vartoti žmonių maistui, švieži, džiovinti, virti vandenyje arba garuose, formuoti, užšaldyti arba kitaip konservuoti, su cukrumi ar kitais saldikliais arba be jų. |
04081911 |
04081919 |
04089110 |
04089910 |
2. Šiame reglamente:
a) "kiaušiniai su lukštais" - tai paukščių kiaušiniai su lukštais, švieži, konservuoti arba virti, išskyrus perinti skirtus kiaušinius, nurodytus b punkte;
b) "perinti skirti kiaušiniai" - tai perinimui skirti naminių paukščių kiaušiniai;
c) "sveiki produktai" - tai paukščių kiaušiniai be lukštų, su įdėtu cukrumi ar kitais saldikliais arba be jų, tinkami vartoti žmonėms;
d) "atskirti produktai" - tai paukščių kiaušinių tryniai, su įdėtu cukrumi ar kitais saldikliais arba be jų, tinkami vartoti žmonėms;
e) "ketvirtis" - tai trijų mėnesių laikotarpis, prasidedantis vasario 1 d., gegužės 1 d., rugpjūčio 1 d. arba lapkričio 1 d."
2. I priedas keičiamas šio reglamento priedu.
2 straipsnis
Reglamentas (EEB) Nr. 4000/87 yra panaikinamas.
3 straipsnis
Komisija Reglamento (EEB) Nr. 2771/75 17 straipsnyje nustatyta tvarka Tarybos arba Komisijos reglamentuose dėl bendro kiaušinių rinkos organizavimo padaro būtinus techninius patikslinimus, atsiradusius taikant 1 straipsnį.
4 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1988 spalio 17 d.